10/01/2017 | Administración LocalMunicipal
Malpica de Bergantiños
Recadación
Aprobación definitiva da modificación da Ordenanza fiscal número 2 reguladora do imposto sobre vehículos de tracción mecánica

O Pleno do Concello de Malpica de Bergantiños, na sesión celebrada o día 27 de outubro de 2016, acordou a aprobación inicial da modificación da ordenanza fiscal nº 2 reguladora do Imposto sobre vehículos de tracción mecánica. Non presentándose alegacións durante o prazo de exposición ao público, queda elevado a definitivo o devandito acordo plenario publicándose o texto íntegro ordenanza en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais: De conformidade co previsto no apartado 4 do artigo 95 da Real decreto lexislativo 2/2004, polo que se aproba o texto refundido da Lei de facendas locais, o coeficiente de incremento das cotas do imposto sobre vehículos de tracción mecánica aplicable neste concello queda fixado no 1,20, co detalle que figura na tarifa do anexo. A cota será o resultado de aplica-lo coeficiente de incremento 1,20 ó cadro de tarifas do artigo 95.1 do Real decreto lexislativo 2/2004, polo que se aproba o texto refundido da Lei de facendas locais. O cadro de cotas sobre as que aplicará o coeficiente de incremento do 1,20 poderá ser modificado pola Lei de orzamentos xerais do Estado correspondente ó período impositivo a que se refire o artigo 96 do Real decreto lexislativo 2/2004, polo que se aproba o texto refundido da Lei de facendas locais, do 28 de decembro, reguladora das facendas locais.1.-Estarán exentos do imposto os vehículos incluídos no artigo 93.1 da Real decreto lexislativo 2/2004, polo que se aproba o texto refundido da Lei de facendas locais 2.- A exención sinalada apartado anterior será de natureza regrada e terá carácter rogado, debendo ser solicitada expresamente polo suxeito pasivo diante da Excma. Deputación Provincial da Coruña por ter delegada por este concello, a xestión tributaria do imposto. A concesión da exención dos vehículos para persoas de mobilidade limitada, realizarase previa presentación polos interesados da solicitude de exención xunto co certificado de minusvalía emitido pola Consellería de Traballo e Benestar e a ficha técnica do vehículo. No caso de vehículos matriculados a nome de minusválidos para o seu uso exclusivo deberá acreditarse ademais o destino do vehículo.3. Os interesados na concesión das exencións do artigo 93.1, apartados e) e g) Real decreto lexislativo 2/2004 deberán presenta-la solicitude de exención con anterioridade a data do devengo do imposto.4. A concesión ou denegación das exencións do artigo 93.1, apartados e) e g) Real decreto lexislativo 2/2004 será efectuada polo Servizo de Xestión Tributaria da Excma. Deputación Provincial da Coruña 1- Os vehículos históricos e todos aqueles que a 31 de decembro de 2016, teñan unha antigüidade mínima de vinte e cinco anos, contados a partir da data da súa fabricación, ou se esta non se coñecese, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar, gozarán dunha bonificación do 100% da cota incrementada do imposto, que comezará a partires do exercicio seguinte ó da data da súa solicitude e non terá carácter retroactivo. Os suxeitos pasivos ou os seus representantes poderán solicitar a concesión da bonificación acreditando a data de fabricación ou primeira matriculación por medio dunha copia compulsada da ficha técnica, o permiso de circulación do vehículo ou o certificado do fabricante ou de Industria respecto da data en que deixou de fabricarse o modelo en cuestión. O peticionario deberá xustificar, así mesmo, estar ao corrente do pagamento do imposto mediante a exhibición dos recibos dos últimos catro exercicios, ou certificado equivalente. O efecto da concesión da presente bonificación comezará a partires do exercicio seguinte ó da data da súa solicitude e non terá carácter retroactivo e será preciso acreditar a data de primeira matriculación ou certificado de fabricación do vehículo expedido polo fabricante correspondente.2. Os vehículos das clases turismos, camións, furgóns, furgonetas, vehículos mixtos adaptables, autobuses e autocares, gozarán nos termos que se dispoñen nos seguintes apartados dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran as condicións e requisitos seguintes: A) Que se trate de vehículos híbridos (motor eléctrico-gasolina, eléctrico-diesel ou eléctrico-gas) que estean homologados de fábrica, incorporando dispositivos catalizadores, adecuados á súa clase e modelo, que minimicen as emisións contaminantes. Estes vehículos gozarán dunha bonificación do 50% na cota do imposto durante catro anos naturais desde a súa primeira matriculación. B) Que se trate de vehículos de motor gasolina ou diesel, cuxa marca e modelo se inclúan entre os vehículos de máis eficiencia enerxética, con clasificación por consumo A), nos termos da Directiva Europea 1999/94/CE, do 13 de decembro e do Real Decreto 837/2002, do 2 de agosto, sempre que produzan emisións de CO2 que non superen os 120 gr/km. Estes vehículos gozarán dunha bonificación do 50% na cota do imposto durante catro anos naturais desde a súa primeira matriculación. C) Que se trate de vehículos de motor eléctrico e/ou de emisións nulas. Estes vehículos gozarán dunha bonificación do 75% da cota durante seis anos naturais desde a súa primeira matriculación. D) Que se trate de vehículos que utilicen como combustible biogás, gas natural comprimido, metano, metanol, hidróxeno e GLP ou mixtos GLP-gasolina en motores de ciclo OTTO, tanto implantados de fábrica como posteriormente, sempre certificando a súa implantación por organismos ou empresas homologada para devandito fin. Estes vehículos gozarán dunha bonificación do 50 % na cota durante catro anos naturais desde a súa primeira matriculación.3.- Para poder gozar das bonificacións a que se refire este apartado 2 do presente artigo, os interesados deberán instar a súa concesión presentando a ficha técnica do vehículo e a documentación acreditativa dos requisitos. En todos os supostos, se se desexa que a bonificación produza efectos no mesmo período impositivo en que se produce a matriculación, a solicitude deberá presentarse no prazo dun mes desde a matriculación. En caso de que a solicitude se presente con posterioridade, a bonificación producirá efectos para o período impositivo seguinte á data de presentación da dita solicitude, e non alcanzará as cotas xeradas con anterioridade a esta. As bonificacións reguladas no presente artigo non son aplicables simultaneamente. No caso de que o suxeito pasivo teña dereito a dúas ou mais, gozará da mais alta.1. No caso de primeiras adquisicións de vehículos, ou cando estes se reformen de maneira que altere a súa clasificación para os efectos do presente imposto, os suxeitos pasivos presentarán nos lugares que determine a Deputación Provincial da Coruña, no prazo de trinta días, que comezará a contar dende a data de adquisición ou reforma, declaración liquidación segundo o modelo aprobado pola mesma corporación, achegando a documentación acreditativa da súa compra ou modificación, certificado de características técnicas do vehículo e documento nacional de identidade ou código de identificación fiscal do suxeito pasivo.2. Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do imposto resultante desta. Esta autoliquidación terá a consideración de liquidación provisional en tanto que pola oficina xestora non se comprobe que esta fose efectuada mediante a correcta aplicación das normas reguladoras do imposto.3. No caso de vehículos xa matriculados ou declarados aptos para a circulación, a recadación das correspondentes cotas realizarase mediante o sistema de padrón anual no que figurarán tódolos vehículos suxeitos ó imposto que se atopen inscritos no correspondente rexistro público a nome de persoas ou entidades domiciliadas neste termo municipal.4. O padrón do imposto exporase ó público anualmente para que os lexítimos interesados poidan examinalo e, no seu caso, formula-las reclamacións oportunas. A exposición ó público anunciarase no Boletín Oficial da Provincia e producirá os efectos da notificación da liquidación a cada un dos suxeitos pasivos.5.-O pagamento do imposto acreditarase mediante a declaración-liquidación ou recibo, debidamente validado pola entidade recadadora.4- As bonificacións establecida nos apartados anteriores será de natureza regrada e terán carácter rogado, debendo ser solicitadas expresamente polo suxeito pasivo diante da Excma. Deputación Provincial da Coruña por ter delegada por este concello, a xestión tributaria do imposto.” No non previsto expresamente na presente ordenanza, rexerán o preceptos contidos na Sección III do Capítulo II do Título II do Real Decreto Lexislativo 2/2004, de 5 de marzo, polo que se aproba o texto refundido de Lei reguladora das facendas locais, concordantes e complementarios deste, e nas demais leis do Estado reguladoras da materia, así como nas disposicións ditadas para o seu desenvolvemento. A presente ordenanza entrará en vigor no mesmo día da súa publicación no Boletín Oficial da Provincia, producindo efectos e sendo de aplicación a partir do día un de xaneiro de dous mil dezasete, permanecendo en vigor ata a súa modificación ou derrogación expresa. Coa entrada en vigor desta ordenanza queda derrogada a anterior Ordenanza fiscal n.º 2, aprobada polo Pleno da Corporación na sesión de 26 de outubro de 2011. Malpica de Bergantiños, 5 de xaneiro de 2016 O ALCALDE Asdo./ Eduardo-José Parga Veiga